Die verandering van Paulus se lewe – van terroris tot evangelis (3) - www.bybelkennis.co.za
by Coen Slabber · Published 29/05/2015 · Updated 15/04/2015
Ons het reeds na Paulus voor sy bekering en toe sy bekering bekyk. Vandag gaan ons na Paulus na sy bekering kyk.
Paulus na sy bekering: Getrou aan Jesus Christus
[Galasiërs 1:16b – 24]
Soos Paulus kan ons nou sê dat Christus in ons woon.
Christus woon in ons. Daar is nou 'n nuwe "ek." En nou is dit nie meer ek wat lewe nie, maar Christus wat in my lewe (2:20). Ons het 'n nuwe identiteit; ons het 'n nuwe kragbron. Ons probeer nie meer in ons eie krag lewe nie.
Dit is ons verantwoordelikheid om Christus aan ander bekend te maak
Hoekom is Paulus geroep? Sodat ek die evangelie oor Hom onder die heidennasies sou verkondig. Paulus is nie net tot sy eie voordeel bekeer nie. Sy bekering kom met 'n opdrag – net soos ons bekering. Paulus se lewe was nie maklik nie, maar dit was doelgerig. Ons sou ook 'n doelgerigte, moeilike lewe bo 'n betekenislose lewe verkies. Paulus vertel van sy eie ondervinding. Hy is bekeer en toe is hy vir 'n lewe as evangelis voorberei. Geen mens was nodig om sy boodskap te bevestig nie. Tye van stille voorbereiding is vir elkeen van ons noodsaaklik. Tye van wag is nie tye wat vermors is nie.
Dink na oor die storie van Paulus se bekering:
Voor sy bekering: Hy was 'n fanatikus op die verkeerde pad.
Bekering: Alles as genade
Na sy bekering: Getroue verkondiging van Jesus wat sy boodskap vir hom gegee het
Paulus se storie vertel vir ons dat niemand buite die genade van God se bereik is nie. Hierdie boodsakp kom net van God – dit is nie goeie raad van 'n mens nie, maar goeie nuus van God.